**Δικηγορικός Σύλλογος Αθηνών**

**Πρόσκληση Εκδήλωσης Ενδιαφέροντος**

**Διαδικτυακό Μάθημα HELP του Συμβουλίου της Ευρώπης:**

**«****Violence against Women and Domestic Violence»**

Το Ευρωπαϊκό Πρόγραμμα του Συμβουλίου της Ευρώπης για την Εκπαίδευση των Επαγγελματιών του Δικαίου στα Ανθρώπινα Δικαιώματα (Πρόγραμμα HELP) διοργανώνει κύκλο διαδικτυακής εκπαίδευσης (e-learning) για το μάθημα «**Violence against Women and Domestic Violence**», σε συνεργασία με τον Δικηγορικό Σύλλογο στη Σόφια Βουλγαρίας και τον Δικηγορικό Σύλλογο Αθηνών. Η δραστηριότητα οργανώνεται στο πλαίσιο του EU-CoE HELP in the EU III Project.

Η εναρκτήρια εκδήλωση θα πραγματοποιηθεί **στην αγγλική γλώσσα** την **19η Δεκεμβρίου 2023** στην αίθουσα του Δικηγορικού Συλλόγου Αθηνών, Ακαδημίας 60, Αθήνα (09.15-18.00). Η υλοποίηση του προγράμματος θα συνεχιστεί διαδικτυακά με τη μέθοδο της ασύγχρονης εκπαίδευσης και με βάση το επιμορφωτικό υλικό που θα προσφερθεί κυρίως στην αγγλική αλλά και την ελληνική γλώσσα. Η διάρκεια του προγράμματος θα είναι 3 μήνες και οι συμμετέχοντες/χουσες θα πρέπει να αφιερώνουν 1-2 ώρες εβδομαδιαίως καθόλη τη διάρκεια της εκπαίδευσης, σε χρόνο που επιλέγουν οι ίδιοι/ες, προκειμένου να μελετούν διαδικτυακά το διαδραστικό εκπαιδευτικό υλικό, υπό την καθοδήγηση της εκπαιδεύτριας του ΗELP, **κας Κωστοπούλου**. Η ενεργή συμμετοχή και η επιτυχής ολοκλήρωση του ελέγχου γνώσεων θα οδηγήσουν στη χορήγηση πιστοποιητικού ολοκλήρωσης του προγράμματος υπό την αιγίδα του Συμβουλίου της Ευρώπης.

Το διαδικτυακό μάθημα HELP «Violence against Women and Domestic Violence» βασίζεται στα διεθνή και περιφερειακά κείμενα προστασίας των γυναικών ενάντια στη βία, με έμφαση στη Σύµβαση του Συµβουλίου της Ευρώπης για την πρόληψη και την καταπολέµηση της βίας κατά των γυναικών και της ενδοοικογενειακής βίας (Σύμβαση της Κωνσταντινούπολης). Περιέχει τις εξής 7 Ενότητες: 1) Understanding violence against women and domestic violence, 2) International and European Legal Framework, 3) Overcoming barriers / access to Justice, 4) Criminal Justice Response I – Investigation and pre-trial, 5) Criminal Justice Response II – Trial and sentencing, 6) Civil Justice Response, 7) Alternative Dispute Resolution.

Ο μέγιστος αριθμός συμμετεχόντων **ανέρχεται σε 30 δικηγόρους**. Όσοι/όσες επιθυμούν να εκδηλώσουν ενδιαφέρον θα πρέπει να επιβεβαιώσουν παράλληλα ότι:

- γνωρίζουν αγγλικά, χειρισμό Η/Υ

-είναι διαθέσιμοι/ες να συμμετάσχουν με φυσική παρουσία στην εναρκτήρια εκδήλωση στην αίθουσα ΔΣΑ (Ακαδημίας 60, Αθήνα)

- θα συμμετάσχουν και θα ολοκληρώσουν την ασύγχρονη διαδικτυακή εκπαίδευση (διάρκειας 3 μηνών)

Εφόσον ο αριθμός των ενδιαφερομένων υπερβαίνει τους 30, η επιλογή θα πραγματοποιηθεί με κλήρωση. Προτεραιότητα θα δοθεί σε όσες/ους δεν έχουν συμμετάσχει στο παρελθόν σε πρόγραμμα HELP.

Υπεύθυνοι προγράμματος: **Θωμάς Καμενόπουλος**, *Σύμβουλος Δ.Σ.Α. - πρ. Αντιπρόεδρος* και **Μαρία-Ανδριανή Κωστοπούλου**, *HELP national tutor*.

Οι ενδιαφερόμενοι/ες μπορούν να στείλουν δήλωση ενδιαφέροντος στο: tsiri.an@dsa.gr, έως και την **Παρασκευή 1 Δεκεμβρίου 2023.**